MOVEOUT-SPECIAL: Adaptation and feasibility of an education outside the classroom intervention in special schools
Novo Nordisk Foundation
Copenhagen University Hospital - Bispebjerg and Frederiksberg
Udeskole er en betegnelse for faglig undervisning, der regelmæssigt og over længere tid gennemføres uden for skolens matrikel. Udeskole involverer ofte bevægelse og leg i skolens nærområde og i grønne omgivelser. Forskning viser, at udeskole er positivt forbundet med øget fysisk aktivitet og skoletrivsel hos børn uden funktionsnedsættelser. Børn med funktionsnedsættelser (herunder intellektuelle udviklingsforstyrrelser) er i særlig høj risiko for lave fysiske aktivitetsniveauer, men der mangler viden om brugen af udeskole i specialskoler samt effekten af forløb med fysisk aktivitet. I MOVEOUT-SPECIAL tilpasses udeskole til specialskoler i samskabelse med lærere, elever og eksperter i tilpasset bevægelse. Dernæst vurderes gennemførligheden og anvendeligheden af MOVEOUT-SPECIAL. Dette projekt vil skabe større viden om en god udeskole praksis i specialskoler. Herigennem muliggøres en informeret opskalering af udeskole til gavn for børn med funktionsnedsættelser på specialskoler.
Research / Projects / Award